
Sülysáp Nagyközség Önkormányzata

Jegyzőjétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 6954-8/2011
Előterjesztést készítette: Tóth Krisztina jegyző

Előterjesztés elkészítésének időpontja: 2011. november 3.
Előterjesztést véleményezi: PTÜB, ESZB, OMSB
Döntés módja: nyílt szavazás, egyszerű szótöbbség

Mellékletek: Belsőellenőrzési terv /előterjesztéshez csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. november 9-én tartandó munkaterv szerinti ülésére

5. napirendhez

Tárgy: A 2012. évi belső ellenőrzési terv jóváhagyása
Tisztelt Képviselő-testület!

A helyi önkormányzatokról szóló 1990. évi LXV. törvény 92. § (6) bekezdése szerint a helyi önkormányzatra vonatkozó éves belső ellenőrzési tervet a képviselő-testület az előző év november 15-éig hagyja jóvá.
Önkormányzatunk a belső ellenőrzési feladatokat a Tápió-vidéki Többcélú Kistérségi Társulással kötött feladat-ellátási szerződés keretében látja el. A Sülysápra kidolgozott 2012. évi belső ellenőrzési tervet a melléklet tartalmazza.

Kiss Ferenc belső ellenőrzési vezető tájékoztatása szerint a terv a következő kiemelt szempontok mentén alakult ki:

1. A kockázati tényezők tekintetében kiemelt ellenőrzési szempontnak kell tekinteni továbbra is a belső szabályozottság megfelelőségét, szabálytalan és indokolatlan elszámolásban rejlő kockázatokat, a FEUVE rendszer szabályozott, hatékony működését és ez alapján a költségvetési szervek, szervezeti egységek gazdálkodási, pénzgazdálkodási folyamatait.
2. Kiemelt ellenőrzési terület az önkormányzat iskoláinál a tantárgyfelosztás szabályszerűségének, pedagógiai programjának ellenőrzése, óvodájánál a normatív támogatások igénylésének, az alkalmazott nyilvántartások és adatszolgáltatás megbízhatóságának, folyamatok szabályozottságának, megfelelő ellenőrzési kontrollok működésének ellenőrzése. Annak megállapítása, hogy a feladat ellátás mennyiben szolgálják a gazdasági folyamatok szabályszerű, gazdaságos és hatékony ellátását. 
3. Ellenőrzési területként lett kijelölve az önkormányzat által alapított Faluszolga Kft. gazdálkodásának, feladatellátásának utóellenőrzése.
Az ellenőrzési terv további részletei a mellékletben olvashatók.
Kérem a tervezet szíves áttanulmányozását és a 2012. évi ellenőrzési terv jóváhagyását.
…/2011. (XI. 9.) ÖKT határozati javaslat
Sülysáp Nagyközség Önkormányzatának Képviselő-testülete az Önkormányzat 2012. évi belső ellenőrzési tervét – a Kiss Ferenc belső ellenőrzési vezető által 2011. október 10-én készített dokumentum szerint – jóváhagyja.

Határidő: azonnal
Felelős: jegyző
Sülysáp, 2011. november 3.

Tóth Krisztina s.k.


jegyző
MELLÉKLET
Éves ellenőrzési terv

2012. évre

Sülysáp Nagyközség Önkormányzata a Tápió-vidéki Többcélú Kistérségi Társulás feladatellátása keretében, a belsőellenőrzési szervezet által elvégzett kockázatelemzés alapján, a jóváhagyott belső ellenőrzési kézikönyvvel összhangban 2012. évre a mellékletben szereplő szervezeti egységek, folyamatok ellenőrzését határozza meg.

Az ellenőrzési terv elkészítése előtt az önkormányzat jegyzőjével előzetesen egyeztetésre kerültek a feltárt kockázatok, valamint, hogy mit várnak el 2012. évben a belső ellenőrzéstől. Ezek alapján kerültek meghatározásra a következő év belső ellenőrzési szempontjai.

A kockázati tényezők tekintetében kiemelt ellenőrzési szempontnak kell tekinteni továbbra is a belső szabályozottság megfelelőségét, szabálytalan és indokolatlan elszámolásban rejlő kockázatokat, a FEUVE rendszer szabályozott, hatékony működését és ez alapján a költségvetési szervek, szervezeti egységek gazdálkodási, pénzgazdálkodási folyamatait.

Kockázati kiértékelés alapján a költségvetési szervek működését, intézményben történő nyilvántartásokat, feladatellátás dokumentálását szükséges ellenőrizni, az előző évi vizsgálat tapasztalatai alapján. 

Kiemelt ellenőrzési területnek tekintjük 2012. évben az önkormányzat iskoláinál a tantágyfelosztás szabályszerűségének, pedagógiai programjának ellenőrzése, óvodájánál a normatív támogatások igénylésének, az alkalmazott nyilvántartások és adatszolgáltatás megbízhatóságának, folyamatok szabályozottságának, megfelelő ellenőrzési kontrollok működésének ellenőrzése. Annak megállapítása, hogy a feladat ellátás mennyiben szolgálják a gazdasági folyamatok szabályszerű, gazdaságos és hatékony ellátását. 

Ellenőrzési területként lett kijelölve az önkormányzat által alapított Faluszolga Kft gazdálkodásának, feladatellátásának utóellenőrzése.

Tekintettel, hogy az elmúlt években lefolytatott ellenőrzés szabályozási, irányítási és ellenőrzési rendszert érintő kérdéseket is felvet, a belső ellenőrzésnek a jogszabályoknak és belső szabályzatoknak való megfelelést, valamint gazdaságosságot, hatékonyságot és eredményességet vizsgálva megállapításokat és ajánlásokat kell megfogalmazni, aminek keretében iránymutatást kell megfogalmazni a folyamatba épített, előzetes és utólagos vezetői ellenőrzés intézményi szintű szabályozásához, gyakorlati alkalmazásához is.

A feladatellátás és ellenőrzési rendszer működtetése tekintetében minden ellenőrzési terület kiterjed az alábbi célok teljesülésére:

gazdaságosság: egy adott tevékenység ellátásához felhasznált erőforrások költségének optimalizálása a megfelelő minőség biztosítása mellett.

hatékonyság: egy adott tevékenység során előállított termékek, szolgáltatások és egyéb eredmények, valamint az előállításukhoz felhasznált források közötti kapcsolat.

eredményesség: egy adott tevékenység céljai megvalósításának mértéke, a tevékenység szándékolt és tényleges hatása közötti kapcsolat.

Az ellenőrzések tárgya: a mellékletben kijelölt költségvetési szervek, szervezeti egységek, folyamatok szabályozottságának, szabályszerűségének, a gazdálkodási feladatok szabályszerű, gazdaságos és hatékony ellátásának, dokumentáltságának ellenőrzése, az előirt határidők betartása. Ezek mellett szükség szerint az előző évben témavizsgálattal ellenőrzött költségvetési szervek feladatellátásának és gazdálkodásának utóellenőrzését is el kell végezni, a belső ellenőri jelentésekben foglalt hiányosságok értékelése alapján. Ez a gazdasági társaság ellenőrzésén belül valósul meg.

Az ellenőrzések célja annak megállapítása, hogy:

· a vizsgálat alá vont költségvetési szerveknél az ellenőrzés alá vont folyamatok szabályszerűségét, törvényességét biztosították-e,

· az ellátott feladatokhoz rendelkezésre álló források szabályozott, gazdaságos, hatékony és eredményes felhasználása biztosított volt-e,

· a vizsgálat alá vont költségvetési szerveknél a gazdálkodás, illetve a vizsgált folyamatok megszervezésének módja, előirányzatok feletti rendelkezési jogosultság meghatározása összhangban van-e a jogszabályi előírásokkal, célszerű, gazdaságos és hatékony-e az alkalmazott gyakorlat,

· a gazdálkodás szabályszerűségét biztosító folyamatba épített, illetve előzetes és utólagos vezetői ellenőrzések megfelelően segítették-e a költségvetés végrehajtását, ellenőrzött feladatok ellátását.

Ellenőrzés terjedelme, az ellenőrzésre kijelölt időszak:

A vizsgálat alá vont költségvetési szerv valamennyi tevékenységére, telephelyére és ellátott pénzgazdálkodási folyamataira kiterjed. Az ellenőrzés 2011. január 1-2011. december 31-i időszakot érinti, figyelembe véve az iskolai tanévre vonatkozó speciális előírásokat.

Az elvégzett utóellenőrzés kizárólag az ellenőrzés megállapításaira korlátozódik.

Erőforrás szükséglet meghatározása: 

Az egyes ellenőrzéseket úgy kell megszervezni, hogy biztosítva legyen egész évben a folyamatos ellenőrzés.

Az éves ellenőrzések elvégzését 2012. évben is külső erőforrással kell megoldani. Ehhez a belső ellenőrzési vezetőnek megfelelő képesítésű szakértőket kell megbízni.

Az ellenőrzési terv végrehajtásának tervezett időszükséglete 16 ellenőri nap, amiből a helyszíni ellenőrzésre fordítandó időkeret 8 nap. Ezen felül a belső ellenérzés elvégzésének biztonsága érdekében 2, kistérségi szinten legalább 10 tartalék nap került meghatározásra.

	Sülysáp Nagyközségi Önkormányzat
	2012. évre meghatározott ellenőrzési feladatai:
	
	
	
	

	Ellenőrizendő szervezeti egységek, ellenőrizendő folyamatok
	Az ellenőrzésre vonatkozó stratégia (ellenőrzés célja, tárgya, terjedelme, ellenőrzött időszak)
	Kockázati tényezők
	Az ellenőrzés típusa/

módszere
	Az ellenőrzés ütemezése
	Erőforrás szükségletek

	Polgármesteri Hivatalnál és az önkormányzat önállóan működő költségvetési szerveinél a feladatellátás és az ellenőrzött folyamatokban történő közreműködés szerint
	Az ellenőrzések célja annak megállapítása, hogy:

· a vizsgálat alá vont költségvetési szerveknél az ellenőrzés alá vont folyamatok szabályszerűségét, törvényességét biztosították-e,

· az ellátott feladatokhoz rendelkezésre álló források szabályozott, gazdaságos, hatékony és eredményes felhasználása biztosított volt-e,

· a vizsgálat alá vont költségvetési szerveknél a gazdálkodás, illetve a vizsgált folyamatok megszervezésének módja, előirányzatok feletti rendelkezési jogosultság meghatározása összhangban van-e a jogszabályi előírásokkal, célszerű, gazdaságos és hatékony-e az alkalmazott gyakorlat,

· a gazdálkodás szabályszerűségét biztosító folyamatba épített, illetve előzetes és utólagos vezetői ellenőrzések, a FEUVE rendszer megfelelően segítették-e a költségvetés végrehajtását, ellenőrzött feladatok ellátását.

Az ellenőrzések tárgya: a mellékletben kijelölt költségvetési szervek, szervezeti egységek, folyamatok szabályozottságának, szabályszerűségének, a gazdálkodási feladatok szabályszerű, gazdaságos és hatékony ellátásának, dokumentáltságának ellenőrzése, az előirt határidők betartása.

.
	Belső szabályozottság hiányossága/

szabálytalan és indokolatlan elszámolásban rejlő kockázatok/

FEUVE rendszer nem megfelelően szabályozott, hatékony működése
	Típusa:

Cél / téma / rendszer vizsgálat / utóellenőrzés

Módszere:

dokumentumokon alapuló értékelés/ mintavétel/

tesztelés/ elemző eljárások/ indokolt esetben tételes vizsgálat/

személyes konzultáció
	Vizsgálat:

2012. január 1– december 31-ig.

Jelentés: folyamatos2012. december 31-ig.
	Külső szakértő bevonásával helyszínen történő ellenőrzéssel



	1. Az önkormányzat Móra Ferenc Általános Iskolájának (oktatási intézményének) tantárgyfelosztásának,

az iskola pedagógiai programjának ellenőrzése,.


	Időszak: 2011. költségvetési év
	Szabályozottságban rejlő kockázatok 


	Nyilvántartás megbízhatóságának, rendszerek vizsgálata- témavizsgálat keretében
	Március- június
	2 helyszíni

és 2 irodai revizori nap

	2. Az önkormányzat Szent István Általános Iskolájának (oktatási intézményének) tantárgyfelosztásának,

az iskola pedagógiai programjának ellenőrzése,.
	Időszak: 2011. költségvetési év
	Szabályozottságban rejlő kockázatok 


	Nyilvántartás megbízhatóságának, rendszerek vizsgálata- témavizsgálat keretében
	Március- június
	2 helyszíni

és 2 irodai revizori nap

	3. Az önkormányzat összevont napköziotthonos óvodájának (oktatási intézményének) normatív hozzájárulásra vonatkozó nyilvántartások és ezek alapján a normatív hozzájárulások igénylésének és elszámolásának ellenőrzése. A normatív hozzájárulás elszámolása alapjául szolgáló intézményi adatszolgáltatás megalapozottsága.


	Időszak: 2011. költségvetési év
	Szabálytalan és indokolatlan elszámolásban rejlő kockázatok,

FEUVE rendszer nem megfelelően szabályozott, hatékony működése


	Nyilvántartás és adatszolgáltatás megbízhatóságának, rendszerek vizsgálata- témavizsgálat keretében
	Március- június
	2 helyszíni

és 2 irodai revizori nap

	4. Az önkormányzat által alapított gazdasági társulás (Faluszolga Kft) gazdálkodásának utóellenőrzése. A gazdálkodás szabályszerűségét, a tulajdonosi érdek érvényesülését biztosítják-e. A társaság a feladatellátás során biztosítja-e a jogszabályoknak, belső szabályzatoknak történő megfelelést, valamint a gazdaságosságot, hatékonyságot és eredményességet.
	Időszak: 2011. január 1 – 2011. december 31.
	Szabálytalan és indokolatlan elszámolásban rejlő kockázatok,

FEUVE rendszer nem megfelelően szabályozott, hatékony működése


	Pénzügyi ellenőrzés-témavizsgálat keretében
	szeptember
	2 helyszíni

és 2 irodai revizori nap

	Tartalék napok
	Éves ellenőrzési terv végrehajtásának szükségessége szerint
	Feladatkijelölés alapján kerül meghatározásra
	Fenti vizsgálatok kiegészítése, szükség szerint 
	december
	1 helyszíni és 1 irodai revizori nap


Sülysáp, 2011. október 10.










belső ellenőrzési vezető

